pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-SME Development Bank หนุนเก็บสต๊อก“สับปะรด” ปรับเกณฑ์ให้สินเชื่อสำรองวัตถุดิบเกษตรสูง 9 เท่าของยอดขาย
วันอังคารที่ 26 มิถุนายน 2561
SME Development Bank หนุนเก็บสต๊อก“สับปะรด” ปรับเกณฑ์ให้สินเชื่อสํารองวัตถุดิบเกษตรสูง 9 เท่าของยอดขาย
SME Development Bank ปรับเกณฑ์ให้สินเชื่อเพื่อใช้สต๊อกวัตถุดิบเกษตรจากไม่เกิน 3 เท่าของยอดขายต่อเดือนเป็น 9 เท่า มุ่งลดปริมาณสินค้าเกษตรล้นตลาด โดยเฉพาะ “สับปะรด”และ “กล้วย” เชียร์ผู้ปลูกพลิกวิกฤตเป็นโอกาส ยกระดับขึ้นแท่นเอสเอ็มอีภาคเกษตร
นายมงคล ลีลาธรรม กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย (SME Development Bank หรือ ธพว.) เปิดเผยว่า ธนาคารดําเนินการปรับเกณฑ์การให้สินเชื่อเพื่อการเก็บตุน (stock) วัตถุดิบเกษตร สินค้าเกษตรแปรรูปจากไม่เกิน 3 เท่าของยอดขายต่อเดือนเป็น 9 เท่าของยอดขายต่อเดือน เพื่อสนับสนุนผู้ประกอบการเอสเอ็มอีกลุ่มโรงงานอาหารแปรรูป สินค้าเกษตรแปรรูป และห้องเย็น เป็นต้น มีเงินทุนมากยิ่งขึ้น สําหรับนําไปซื้อวัตถุดิบเกษตรต่างๆ ซึ่งเวลานี้ ล้นตลาด โดยเฉพาะ “สับปะรด”และ “กล้วย”ช่วยพยุงราคาสินค้า ลดปริมาณผลผลิตออกสู่ตลาดมากเกินไป และเพิ่มโอกาสการระบายสินค้าแก่เกษตรกร ในขณะเดียวกัน ช่วยให้ผู้ประกอบการเอสเอ็มอีที่จําเป็นต้องใช้วัตถุดิบการเกษตรจํานวนมากๆ ได้ซื้อวัตถุดิบคุณภาพดีในราคาถูก เป็นการลดต้นทุน และยังมีวัตถุดิบเก็บตุนไว้แปรรูปจํานวนมาก ช่วยให้ธุรกิจไม่สะดุด
ทั้งนี้ สินเชื่อที่ธนาคาร ปรับเกณฑ์ ล้วนแต่เป็นกลุ่มสินเชื่อดอกเบี้ยต่ํา ได้แก่ สินเชื่อเถ้าแก่4.0สําหรับนิติบุคคล คิดอัตราดอกเบี้ย 1% ต่อปี ตลอดอายุสัญญา 7 ปี ไม่ต้องใช้หลักประกัน เปิดโอกาสให้รายย่อยที่มีปัญหาทางการเงินสามารถกู้ได้ (แม้เคยปรับโครงสร้างหนี้ หรือผ่อนชําระไม่ต่อเนื่องมาก็ตาม)ให้ชําระแต่ดอกเบี้ยอย่างเดียวปลอดชําระคืนเงินต้นสูงสุด 3 ปีผ่อนชําระเพียง 410 บาทต่อวันเท่านั้นและสินเชื่อเศรษฐกิจติดดาว สําหรับกลุ่มบุคคลธรรมดา และนิติบุคคลประเภทธุรกิจเกษตรแปรรูปธุรกิจท่องเที่ยวชุมชนและเชื่อมโยงต่อเนื่องรวมทั้งผู้ประกอบการใหม่มีนวัตกรรม ธุรกิจผลิตหรือบริการต่างๆในชุมชน จะพาเข้าใช้บริการ คิดอัตราดอกเบี้ยเพียง 3% คงที่ 3 ปีแรกผ่อนนาน 7 ปี ไม่มีหลักประกัน สามารถใช้บสย.ค้ําประกันฟรี 4 ปีแรกโดยกู้ 1 ล้านบาทผ่อนเพียง 460 บาทต่อวันเท่านั้น โดยการพิจารณาอนุมัติสินเชื่อ จะมุ่งใช้ “เกณฑ์” กับ“คุณสมบัติ” เป็นหลักสําคัญซึ่งจะทําให้การพิจารณาเกิดความเท่าเทียม และรวดเร็ว สามารถรู้ผลการพิจารณาได้ในเวลาเพียง 7 วันเท่านั้น
นายมงคล กล่าวเสริมว่า สําหรับเกษตรกรที่เดิมเคยแต่ปลูกและขายวัตถุดิบเท่านั้น หากต้องการยกระดับธุรกิจ ก้าวสู่การเป็นผู้ผลิตสินค้าเกษตรแปรรูป หรือต่อยอดทําธุรกิจท่องเที่ยวเชิงเกษตร สามารถเข้ามาใช้บริการสินเชื่อดังกล่าวข้างต้นได้เช่นกัน ซึ่งในระยะยาวจะช่วยให้เกิดความยั่งยืนเพราะสามารถทําธุรกิจด้านเกษตรได้ครบวงจร เพิ่มขีดความสามารถการแข่งขัน เพราะสามารถเพิ่มมูลค่าสินค้า ขยายตลาดได้กว้างไกลทั้งในและต่างประเทศ ที่สําคัญ หลีกเลี่ยงปัญหาราคาสินค้าเกษตรตกต่ํา
“ผมอยากให้เกษตรกร นําปัญหาที่เกิดขึ้น มาพลิกให้กลายเป็นโอกาส ในการยกระดับตัวเอง จากผู้เพาะปลูกสินค้าเกษตรสู่การเป็นเอสเอ็มอีภาคเกษตร มีการต่อยอดเพิ่มมูลค่าวัตถุดิบ ทั้งการแปรรูป เชื่อมโยงการท่องเที่ยว โดย SME Development Bank พร้อมจะสนับสนุนสินเชื่อดอกเบี้ยถูก ควบคู่กับความรู้ รวมถึงช่องทางการตลาดด้วย” นายมงคล กล่าว
รัฐบาลไทย-ข่าวทำเนียบรัฐบาล-นายกรัฐมนตรี  ให้สัมภาษณ์สื่อมวลชนภายหลังประชุม ครม. เรื่องวันลอยกระทงในค่ำคืนของ วันที่ 3 พฤศจิกายน 60
วันอังคารที่ 31 ตุลาคม 2560
นายกรัฐมนตรี  ให้สัมภาษณ์สื่อมวลชนภายหลังประชุม ครม. เรื่องวันลอยกระทงในค่ําคืนของ วันที่ 3 พฤศจิกายน 60
นายกรัฐมนตรี  ให้สัมภาษณ์สื่อมวลชนภายหลังประชุม ครม. เรื่องวันลอยกระทงในค่ําคืนของ วันที่ 3 พฤศจิกายน 60 ให้คํานึงถึงความเหมาะสมรักษาวัฒนธรรมประเพณีที่ดีงามไว้ ลดการดื่มสุรา ย้ําช่วยกันรักษากฎระเบียบกติกา
วันนี้ (31 ตุลาคม 2560) เวลา 11.30 น. ณ บริเวณห้องโถงชั้นล่าง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี กล่าวให้สัมภาษณ์ภายหลังการประชุมคณะรัฐมนตรี สรุปสาระสําคัญ ดังนี้
เรื่องวันลอยกระทงในค่ําคืนของ วันที่ 3 พฤศจิกายน 2560 นั้น ให้คํานึงถึงความเหมาะสม โดยรักษาวัฒนธรรมประเพณีที่ดีงามไว้ ลดการดื่มสุรา ย้ําให้ช่วยกันรักษากฎระเบียบกติกา โดยมอบหมายให้กระทรวงมหาดไทยช่วยดูแล ในส่วนการจัดงานจะต้องขออนุญาตมาที่จังหวัดนั้น ๆ และพื้นที่ กทม. โดยให้อยู่ภายใต้ความสงบเรียบร้อย รวมถึงการปล่อยโคมลอยต้องขออนุมัติด้วยเช่นกัน เพื่อเป็นไปตามข้อระเบียบกฎหมาย และความปลอดภัย ในส่วนบางพื้นที่ถ้ามีความเสี่ยงอันตรายอาจต้องมีการละเว้นการปล่อยโคมลอยไปบ้าง ทั้งนี้ ให้อยู่ในกรอบประเพณี และรักษาวัฒนธรรมและภาพลักษณ์ที่ดีงามของประเทศด้วย
นอกจากนี้ ในส่วนการแก้ปัญหาราคายางพาราตกต่ําซึ่งเป็นไปตามกลไกของตลาดโลกนั้น รัฐบาลได้เร่งดําเนินการเรื่องการสร้างความรับรู้ ความเข้าใจพื้นที่การปลูกและพิจารณาตั้งแต่ต้นทาง พร้อมเร่งส่งเสริมการใช้ยางที่ผลิตภายในประเทศ อาทิ การผลิตยางรถยนต์ ลดการนําเข้าจากต่างประเทศ ช่วงที่ผ่านมาลดการซื้อยางพาราจากเกือบทุกประเทศแล้ว ซึ่งอาจใช้น้ํามันในการผลิตยางสังเคราะห์มากขึ้นเพราะราคาถูกมาก ทั้งนี้ ได้มีการขยายโรงงานการแปรรูปยางพาราในหลายพื้นที่ รวมทั้งมีการก่อสร้างโครงการต่างๆ หลายพื้นที่ด้วยเช่นกัน และแนวโน้มมีการใช้ยางพาราภายในประเทศอีกหลายแสนตัน ซึ่งจะบรรเทาความเดือดร้อนของเกษตรกรที่ปลูกยางพาราได้มากขึ้น
***********************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กสร. ติวเข้มผู้ทำหน้าที่ตรวจประเมินคะแนน สร้างความเชื่อมั่นในกระบวนการพิจารณา เพื่อมอบรางวัล สปก.ดีเด่นด้านแรงงานสัมพันธ์และสวัสดิการแรงงาน
วันศุกร์ที่ 10 มกราคม 2563
กสร. ติวเข้มผู้ทําหน้าที่ตรวจประเมินคะแนน สร้างความเชื่อมั่นในกระบวนการพิจารณา เพื่อมอบรางวัล สปก.ดีเด่นด้านแรงงานสัมพันธ์และสวัสดิการแรงงาน
กรมสวัสดิการและคุ้มครองแรงงาน เตรียมความพร้อมผู้ทําหน้าที่ประเมินสถานประกอบกิจการดีเด่นด้านแรงงานสัมพันธ์และสวัสดิการแรงงานให้มีมาตรฐานเดียวกัน สร้างความเชื่อมั่นในกระบวนการพิจารณา เพื่อให้ก้าวสู่การเป็นสถานประกอบกิจการดีเด่นฯ ประจําปี 2563 อย่างมั่นใจ
กรมสวัสดิการและคุ้มครองแรงงาน (กสร.) เตรียมความพร้อมผู้ทําหน้าที่ประเมินสถานประกอบกิจการดีเด่นด้านแรงงานสัมพันธ์และสวัสดิการแรงงาน ให้มีมาตรฐานเดียวกันก่อนเข้าตรวจประเมินให้คะแนน สร้างความเชื่อมั่นในกระบวนการพิจารณา เพื่อให้ก้าวสู่การเป็นสถานประกอบกิจการดีเด่นฯ ประจําปี 2563 อย่างมั่นใจ
นายอนันต์ บวรเนาวรักษ์ หัวหน้าผู้ตรวจราชการกรมสวัสดิการและคุ้มครองแรงงาน (กสร.) เปิดเผยหลังเป็นประธานเปิดการอบรมเตรียมความพร้อมผู้ทําหน้าที่ประเมินคะแนน สปก.ดีเด่นด้านแรงงานสัมพันธ์และสวัสดิการแรงงานว่า กิจกรรมการเชิญชวนสถานประกอบกิจการทั่วประเทศ สมัครเข้าร่วมพิจารณาเป็นสถานประกอบกิจการดีเด่นด้านแรงงานสัมพันธ์และสวัสดิการแรงงานประจําปี 2563 และมอบรางวัลประกาศเกียรติคุณให้กับสถานประกอบกิจการที่สามารถบริหารจัดการระบบแรงงานสัมพันธ์และสวัสดิการแรงงานที่ดี ถือเป็นการส่งเสริมระบบแรงงานสัมพันธ์ที่ดีในสถานประกอบกิจการด้วยระบบทวิภาคี และบริหารจัดการแรงงานสัมพันธ์แบบหุ้นส่วน (Partnership) ที่อาจป้องกันการเกิดปัญหาความขัดแย้งระหว่างนายจ้าง ลูกจ้าง ในสถานประกอบกิจการได้ อันจะนําไปสู่การพัฒนาคุณภาพชีวิตการทํางานที่ดีให้กับลูกจ้าง ซึ่งกรมได้จัดต่อเนื่องมาเป็นปีที่ 18 แล้ว รางวัลดังกล่าวจะมีคุณค่าน่าเชื่อถือ และได้รับการยอมรับว่าเป็นเครื่องมือสร้างแรงจูงใจต่อนายจ้าง ลูกจ้างให้เห็นถึงความสําคัญของระบบแรงงานสัมพันธ์ที่ดี และการจัดสวัสดิการแรงงานที่ได้มาตรฐานนั้น ปัจจัยสําคัญประการหนึ่งมาจากการปฏิบัติงานของเจ้าหน้าที่ผู้ทําหน้าที่ประเมินคะแนนที่มีความรู้ ความสามารถ และมีประสบการณ์ด้านแรงงานสัมพันธ์และสวัสดิการแรงงาน ฉะนั้น ก่อนเข้าประเมินจะต้องเตรียมความพร้อมด้านต่าง ๆ เช่น ศึกษาหลักเกณฑ์ แนวทางการพิจารณาประเมินคะแนนให้เข้าใจอย่างชัดเจน ข้อมูลของสถานประกอบกิจการที่จะเข้าประเมินจากแบบเสนอชื่อ และข้อมูลอื่น ๆ ที่เกี่ยวข้อง อีกทั้งบุคลิกภาพการแต่งกายที่เหมาะสม เพื่อให้สถานประกอบกิจการเกิดความเชื่อถือ และมั่นใจว่าผู้ประเมินเป็นผู้ที่มีความรู้ ความสามารถที่จะให้คําแนะนําที่ดี และมีประโยชน์ต่อสถานประกอบกิจการที่เข้าร่วมกิจกรรมที่กรมจัดขึ้น
หัวหน้าผู้ตรวจฯ กสร. กล่าวเพิ่มเติมว่า เพื่อให้กระบวนการพิจารณาประเมินการให้คะแนนเป็นมาตรฐานเดียวกัน จึงได้เชิญผู้ทําหน้าที่ประเมินฯ ประกอบด้วย เจ้าหน้าที่ภาครัฐทั้งส่วนกลาง และส่วนภูมิภาค ผู้แทนสภาองค์การนายจ้าง สภาองค์การลูกจ้างที่ได้รับการแต่งตั้งเป็นคณะทํางานพิจารณาประเมินคะแนนสถานประกอบกิจการดีเด่นด้านแรงงานสัมพันธ์และสวัสดิการแรงงาน ประจําปี 2563 จํานวน 130 คน มาอบรมเพื่อเพิ่มศักยภาพในการผู้ทําหน้าที่ประเมินคะแนนสถานประกอบกิจการดีเด่นฯ อย่างมีประสิทธิภาพ เพื่อนําไปพัฒนาระบบแรงงานสัมพันธ์ และรูปแบบการจัดสวัสดิการแรงงานในสถานประกอบกิจการให้ดียิ่งขึ้น สร้างความมั่นใจและภาคภูมิใจกับรางวัลที่ได้รับจากกรมสวัสดิการและคุ้มครองแรงงานต่อไป
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ เข้าร่วมงาน  “ สืบสาน ส่งต่อ ส่งด้วยใจ 137 ปี ไปรษณีย์ไทย ” บริษัท ไปรษณีย์ไทย จำกัด (ปณท)
วันศุกร์ที่ 14 สิงหาคม 2563
ปลัดกระทรวงดิจิทัลฯ เข้าร่วมงาน  “ สืบสาน ส่งต่อ ส่งด้วยใจ 137 ปี ไปรษณีย์ไทย ” บริษัท ไปรษณีย์ไทย จํากัด (ปณท)
ปลัดกระทรวงดิจิทัลฯ เข้าร่วมงาน  “ สืบสาน ส่งต่อ ส่งด้วยใจ 137 ปี ไปรษณีย์ไทย ” บริษัท ไปรษณีย์ไทย จํากัด (ปณท)
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอีเอส)ให้เกียรติเข้าร่วมงานและแสดงความยินดี ในงาน“ สืบสาน ส่งต่อ ส่งด้วยใจ 137 ปี ไปรษณีย์ไทย” ของ บริษัท ไปรษณีย์ไทย จํากัด (ปณท) และร่วมสมทบทุนให้กับมูลนิธิ ก้าวคนละก้าว เพื่อสมทบทุนสร้างอาคารโรงพยาบาลสระใคร จังหวัดหนองคาย ณ ห้องประชุมใหญ่ชั้น 5 อาคารบริหาร ปณท ถนนแจ้งวัฒนะ เขตหลักสี่ กรุงเทพฯ เมื่อวันศุกร์ที่ 14 สิงหาคม 2563
*******************************
รัฐบาลไทย-ข่าวทำเนียบรัฐบาล-การใส่ถุงมือ สามารถช่วยป้องกันการติดโรคไวรัสโควิด-19 ได้หรือไม่ ??
วันอาทิตย์ที่ 14 มิถุนายน 2563
การใส่ถุงมือ สามารถช่วยป้องกันการติดโรคไวรัสโควิด-19 ได้หรือไม่ ??
การใส่ถุงมือสามารถช่วยป้องกันการติดโรคไวรัสโควิด-19 ได้หรือไม่
Q : การใส่ถุงมือ สามารถช่วยป้องกันการติดโรคไวรัสโควิด-19 ได้หรือไม่ ??
A : ไม่ช่วยอะไร เนื่องจากเวลาถอดถุงมือ อาจทําให้มือเปื้อนไวรัสฯ ที่ติดมาได้ และยังอาจจะเป็นแหล่งเชื้อโรคที่สามารถแพร่กระจายได้ด้วย
รัฐบาลไทย-ข่าวทำเนียบรัฐบาล-พาณิชย์ดันหนูณิชย์ฟู้ดทรัคลดค่าครองชีพประชาชน พร้อมตอกย้ำประเทศไทยสวรรค์ของอาหารริมทาง
วันศุกร์ที่ 21 เมษายน 2560
พาณิชย์ดันหนูณิชย์ฟู้ดทรัคลดค่าครองชีพประชาชน พร้อมตอกย้ําประเทศไทยสวรรค์ของอาหารริมทาง
รัฐมนตรีว่าการกระทรวงพาณิชย์ (นางอภิรดี ตันตราภรณ์) เปิดเผยว่า ตามที่สํานักข่าว CNN ได้ทําการจัดอันดับให้กรุงเทพมหานครให้เป็นเมืองที่มีร้านอาหารริมทาง (Street Food) ที่ดีที่สุดในโลกเป็นปีที่ 2 ติดต่อกัน
โดยนักท่องเที่ยวทั้งชาวไทยและชาวต่างชาติสามารถเลือกซื้ออาหารที่หลากหลายรสชาติดีได้ตลอด    24 ชั่วโมง และเพื่อเป็นการรักษาภาพลักษณ์ของเมืองที่มีร้านอาหารริมทางที่อร่อยที่สุดในโลก กรุงเทพมหานครจึงได้มีนโยบายในการที่จะจัดระเบียบร้านอาหารริมทางให้มีความเป็นระเบียบเรียบร้อย และมีสุขอนามัย ไม่ใช่แต่เพียงแค่มีแต่อาหาร ที่หลากหลายในราคาประหยัดเท่านั้น โดยในระยะแรกกรุงเทพมหานครจะเริ่มทําการจัดระเบียบร้านอาหารริมทางในย่านถนนเยาวราช และถนนข้าวสาร ซึ่งเป็นแหล่งท่องเที่ยวที่สําคัญที่มีนักท่องเที่ยวเดินทางไปลิ้มรสอาหารริมทางเป็นจํานวนมากก่อนดําเนินการจัดระเบียบในย่านอื่นๆ ต่อไป
ในส่วนของกระทรวงพาณิชย์ นั้น ได้มีนโยบายในการดูแลและลดภาระค่าครองชีพประชาชนมาอย่างต่อเนื่อง ภายใต้โครงการร้านอาหารหนูณิชย์ “อร่อย คุณภาพดี สะอาด ประหยัด” ในพื้นที่ต่างๆ ของกรุงเทพมหานครและจะขยายไปยังพื้นที่ในต่างจังหวัดให้เพิ่มมากขึ้น ซึ่งส่วนใหญ่เป็นอาหารริมทางอยู่แล้ว เพื่อเป็นการเพิ่มทางเลือกให้กับพี่น้องประชาชน และช่วยลดค่าครองชีพของประชาชนด้วยอีกทางหนึ่ง ซึ่งที่ผ่านมาโครงการร้านอาหารหนูณิชย์ ได้รับการตอบรับจากผู้บริโภคเป็นอย่างดี สําหรับในส่วนของผู้ประกอบการนั้น กระทรวงพาณิชย์เองก็ได้ริเริ่มให้ผู้ประกอบการที่สนใจจะเข้าร่วมโครงการร้านอาหารหนูณิชย์ในรูปแบบของรถขายอาหารเคลื่อนที่ (Food Truck) ซึ่งประสบความสําเร็จและกําลังได้รับความนิยมในกลุ่มนักท่องเที่ยวอยู่ในขณะนี้ สามารถสมัครเข้าร่วมโครงการได้เพื่อเป็นช่องทางให้ผู้บริโภคสามารถเข้าถึงร้านอาหารที่ “อร่อย คุณภาพดี สะอาด ประหยัด” ได้สะดวกรวดเร็วมากยิ่งขึ้น
รัฐมนตรีว่าการกระทรวงพาณิชย์ กล่าวเพิ่มเติมว่า สําหรับแนวทางในการให้ความช่วยเหลือแก่ประชาชนที่สนใจจะเข้าร่วมโครงการร้านอาหารหนูณิชย์ในรูปแบบของรถขายอาหารเคลื่อนที่ นั้น ขณะนี้กระทรวงพาณิชย์ได้รับความร่วมมือจากสํานักงานส่งเสริมวิสาหกิจขนาดกลางและขนาดย่อม (สสว.) เพื่อขอใช้งบประมาณจากกองทุนฟื้นฟูวิสาหกิจขนาดกลางและขนาดย่อม (กองทุน SMEs) เพื่อให้ประชาชนสามารถเข้าถึงแหล่งเงินทุนได้สะดวกมากยิ่งขึ้นในขณะเดียวกันกระทรวงพาณิชย์ก็อยู่ระหว่างการประสานงานกับธนาคารออมสินเพื่อจัดหาสินเชื่อระยะยาว ดอกเบี้ยอัตราพิเศษ ซึ่งขณะนี้อยู่ระหว่างการพิจารณาของธนาคาร
นอกจากนั้นแล้วกระทรวงพาณิชย์ ยังได้มีการหารือกับกรุงเทพมหานครในการพิจารณาพื้นที่ในการจอดรถ ขายอาหารเคลื่อนที่ให้อยู่ในพื้นที่ที่เหมาะสม และไม่กีดขวางการจราจร ตลอดจนพิจารณาแนวทางการประชาสัมพันธ์ร้านอาหารริมทางและรถขายอาหารเคลื่อนที่ให้กับนักท่องเที่ยวทั้งชาวไทยและชาวต่างชาติได้เดินทางเข้ามาลิ้มลองรสชาติของอาหารริมทางที่ได้ชื่อว่าอร่อยที่สุดในโลก
รัฐบาลไทย-ข่าวทำเนียบรัฐบาล-รอง นรม. และ รมว.กห. ตรวจเยี่ยมฝ่ายความมั่นคงในพื้นที่ จว.ชุมพร  ย้ำความเชื่อมั่นและการสนับสนุนจากประชาชน เป็นปัจจัยสำคัญสู่ความมั่นคงที่ยั่งยืน
วันอังคารที่ 21 สิงหาคม 2561
รอง นรม. และ รมว.กห. ตรวจเยี่ยมฝ่ายความมั่นคงในพื้นที่ จว.ชุมพร  ย้ําความเชื่อมั่นและการสนับสนุนจากประชาชน เป็นปัจจัยสําคัญสู่ความมั่นคงที่ยั่งยืน
20 ส.ค. 61 พล.อ.ประวิตร วงษ์สุวรรณ รอง นรม. และ รมว.กห. พร้อมคณะ ได้เดินทางไปตรวจเยี่ยมการปฏิบัติงานของหน่วยทหารในพื้นที่มณฑลทหารบกที่ 44
โดยกําชับ ขอให้ประสานทํางานร่วมกับส่วนราชการในพื้นที่อย่างใกล้ชิด ดูแลงานในมิติความมั่นคงให้นิ่ง เพื่อให้กลไกด้านเศรษฐกิจและสังคม สามารถเดินหน้าต่อได้ เป็นที่ยอมรับและเชื่อมั่นจากประชาชน ทั้งจากในและต่างประเทศ โดยย้ําว่า ความเชื่อมั่นและการสนับสนุนจากประชาชน เป็นปัจจัยสําคัญสู่ความมั่นคงที่ยั่งยืน
ขณะเดียวกัน ขอให้เพ่งเล็งสกัดกั้นการลําเลียงยาเสพติดและสินค้าผิดกฎหมายในเส้นทางลําเลียงผ่าน และร่วมกันดูแลสนับสนุนการแก้ปัญหาผู้มีรายได้น้อยในพื้นที่ โดยใช้กลไกประชารัฐเสริมสร้างความเข้มแข็งของกระบวนการชุมชน พร้อมทั้งขอให้ร่วมกันป้องกันและปราบปราม การทําลายทรัพยากรธรรมชาติที่เป็นปัญหาสําคัญของการเกิดภัยพิบัติในพื้นที่อย่างต่อเนื่อง โดยต้องเตรียมความพร้อม สนับสนุนและให้การช่วยเหลือประชาชนได้ทันต่อเหตุการณ์
ต่อจากนั้น ได้เดินทางไปตรวจเยี่ยมและให้กําลังใจการปฏิบัติงานของเจ้าหน้าที่ตํารวจ สถานีตํารวจภูธร อําเภอเมืองชุมพร และสถานีตํารวจภูธร อําเภอปากนํา้ชุมพร โดยย้ําการปฏิบัติงานของตํารวจ ต้องยึดประชาชนเป็นศูนย์กลาง และริเริ่มงานเชิงรุกให้มากขึ้น ในการพัฒนาระบบป้องกันและปราบปรามอาชญากรรมให้มีประสิทธิภาพอย่างต่อเนื่อง รวมทั้งให้เข้าไปช่วยเหลือดูแลความเดือดร้อนของประชาชน และบังคับใช้กฎหมายจริงจังกับกลุ่มอิทธิพลในพื้นที่ที่ยังสร้างปัญหากับประชาชน พร้อมกันนี้ ขอให้ปรับปรุงสถานีตํารวจ รวมทั้งพัฒนาการบริการและระบบอํานวยความยุติธรรมกับประชาชนในทุกมิติ ทั้งนี้ ขอให้ผู้บังคับบัญชาทุกระดับ บริหารงานด้วยความโปร่งใส กวดขันวินัยและดูแลสวัสดิการกําลังพลอย่างสม่ําเสมอ ทั้งนี้ ต้องไม่มีเจ้าหน้าที่ตํารวจเป่าคดี เรียกรับส่วยหรือละเลยการปฏิบัติหน้าที่อย่างเด็ดขาด
รัฐบาลไทย-ข่าวทำเนียบรัฐบาล-ธ.ก.ส. ติดตามผลการพัฒนาคุณภาพชีวิตผู้มีรายได้น้อย พร้อมหนุนอาชีพสร้างรายได้ แก้ไขปัญหาหนี้นอกระบบ
วันอังคารที่ 12 มิถุนายน 2561
ธ.ก.ส. ติดตามผลการพัฒนาคุณภาพชีวิตผู้มีรายได้น้อย พร้อมหนุนอาชีพสร้างรายได้ แก้ไขปัญหาหนี้นอกระบบ
ธ.ก.ส.ลงพื้นที่ติดตามคุณภาพชีวิตเกษตรกรหลังการลงทะเบียนสวัสดิการแห่งรัฐของผู้มีรายได้น้อย โชว์ผลงานโมเดลชุมชนบ้านเขาหินกลิ้ง เกิดรายได้ในชุมชนกว่า 1.8 ล้านบาทต่อปี พร้อมสนับสนุนสินเชื่อเพื่อพัฒนาอาชีพเสริมเพิ่มรายได้ ลดภาระหนี้สินทั้งในระบบและนอกร
วันนี้ (11 มิถุนายน 2561) นายวิสุทธิ์ ศรีสุพรรณ รัฐมนตรีช่วยว่าการกระทรวงการคลัง นายสุรพงศ์ นิลพันธุ์ รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) พร้อมด้วยคณะผู้บริหารกระทรวงการคลังและธนาคารร่วมตรวจเยี่ยมการดําเนินงานของชุมชนด้านการแก้ไขปัญหาหนี้นอกระบบ รวมทั้งการสร้างความเข้มแข็งด้านการประกอบอาชีพ พร้อมติดตามการดําเนินงานพัฒนาคุณภาพชีวิตเกษตรกรหลังการลงทะเบียนสวัสดิการแห่งรัฐของผู้มีรายได้น้อย ณ ชุมชนบ้านเขาหินกลิ้ง อ.ไพศาลี จ.นครสวรรค์
นายสุรพงศ์ นิลพันธุ์ รองผู้จัดการ ธ.ก.ส. เปิดเผยว่า ธนาคารได้ดําเนินงานตามนโยบายกระทรวงการคลัง ด้านการแก้ไขปัญหาหนี้นอกระบบและการพัฒนาคุณภาพชีวิตผู้มีรายได้น้อย ด้วยการสร้างความเข้มแข็งในการประกอบอาชีพ ซึ่งการดําเนินงานของธ.ก.ส. มี บทบาทช่วยเหลือกลุ่มเกษตรกรและสมาชิกกลุ่มเกษตรกร ภายใต้มาตรการพัฒนาคุณภาพชีวิตผู้มีบัตรสวัสดิการแห่งรัฐ ทั้งด้านการพัฒนาตนเอง ในการให้ความรู้ทางการเงิน และส่งเสริมการออม มาตรการพัฒนาอาชีพเสริมเพิ่มรายได้ ด้วยการสนับสนุนสินเชื่อแก่กลุ่มเกษตรกร วิสาหกิจชุมชน สหกรณ์การเกษตร เพื่อจ้างงานผู้ที่มีรายได้น้อยในชุมชน รวมถึงการสนับสนุนสินเชื่อรายย่อยเพื่อเป็นค่าใช้จ่ายในการพัฒนาอาชีพ และมาตรการลดภาระหนี้สินในระบบและนอกระบบ ด้วยโครงการต่างๆ อาทิ โครงการปรับปรุงโครงสร้างหนี้ของผู้มีรายได้น้อยในระบบของ ธ.ก.ส. โครงการชําระดีมีคืน โครงการแก้ไขปัญหาหนี้นอกระบบของเกษตรกรและบุคคลในครัวเรือน เป็นต้น ซึ่งผลการดําเนินการช่วยเหลือผู้มีรายได้น้อยที่มีหนี้นอกระบบของ ธ.ก.ส. ข้อมูล ณ วันที่ 31 พฤษภาคม 2561 มีผู้มีรายได้น้อยที่มีหนี้นอกระบบ จํานวน 512,502 ราย พบตัวแล้ว 452,388 ราย ช่วยเหลือแล้ว 168,264 ราย ยอดเงินสนับสนุนสินเชื่อ 34,877.26 ล้านบาท อยู่ระหว่างดําเนินการ 165,663 ราย สามารถดูแลตัวเองได้ 118,461 ราย
ทั้งนี้ แนวทางการยกระดับชีวิตผู้มีรายได้น้อยของ ธ.ก.ส. ทั้ง 3 มาตรการ ได้ดําเนินการแล้วในหลายพื้นที่สร้างคุณค่าและสร้างประโยชน์ให้กับชุมชน เกิดการจ้างแรงงาน และสร้างโอกาสให้ผู้มีรายได้น้อยได้ประกอบอาชีพ เสริมรายได้ มีคุณภาพชีวิตที่ดีขึ้น โดยหนึ่งในชุมชนที่มีการพัฒนาอย่างชัดเจน ก็คือชุมชนบ้านเขาหินกลิ้ง ซึ่งจากเดิมคนในชุมชนประกอบอาชีพหลักคือการทํานา ประสบกับภาวะปัญหาราคาผลผลิตตกต่ํา ปัจจัยการผลิตมีราคาสูง จึงมีการรวมตัวตั้งกลุ่มแม่บ้านเกษตรกรบ้านเขาหินกลิ้ง เพื่อประกอบอาชีพเสริม สร้างรายได้เพิ่ม ตั้งเป็นกลุ่มอาชีพ 4 กลุ่ม คือ กลุ่มผลิตข้าวปลอดสาร กลุ่มผลิตไม้กวาดดอกหญ้า กลุ่มผลิตน้ําพริกไข่เค็มและกลุ่มผลิตตะกร้าเชือกฟาง ซึ่งทั้ง 4 กลุ่มอาชีพ สร้างรายได้ให้กับชุมชน จํานวน 1,864,700 บาท ต่อปี สร้างรายได้ให้กับผู้มีรายได้น้อยเฉลี่ย 14,640 บาท ต่อปี และผู้มีรายได้น้อยที่มีรายได้เพิ่มขึ้นถึง 790,600 บาท ต่อปี
รัฐบาลไทย-ข่าวทำเนียบรัฐบาล-รมต.นร. นาย เทวัญฯ ติดตามมาตรการคัดกรองคนไทยเดินทางกลับจากมาเลเซีย พร้อมเยี่ยมสถานที่ Local Quarantine ให้กำลังใจเจ้าหน้าที่ด่านทุกภาคส่วนทำงานหนักเพื่อประเทศชาติ
วันศุกร์ที่ 1 พฤษภาคม 2563
รมต.นร. นาย เทวัญฯ ติดตามมาตรการคัดกรองคนไทยเดินทางกลับจากมาเลเซีย พร้อมเยี่ยมสถานที่ Local Quarantine ให้กําลังใจเจ้าหน้าที่ด่านทุกภาคส่วนทํางานหนักเพื่อประเทศชาติ
นายเทวัญ ลิปตพัลลภ รัฐมนตรีประจําสํานักนายกรัฐมนตรี ติดตามมาตรการคัดกรองคนไทยเดินทางกลับจากมาเลเซีย พร้อมเยี่ยมสถานที่ Local Quarantine ให้กําลังใจเจ้าหน้าที่ด่านทุกภาคส่วนทํางานหนักเพื่อประเทศชาติ
วันนี้ (1 พฤษภาคม 2563) เวลา 10.30 น. นายเทวัญ ลิปตพัลลภ รัฐมนตรีประจําสํานักนายกรัฐมนตรี พร้อมด้วย พลโท สรรเสริญ แก้วกําเนิด อธิบดีกรมประชาสัมพันธ์ เดินทางไปตรวจเยี่ยมและตรวจสอบช่องทางธรรมชาติแนวชายแดนไทย-มาเลเซีย บริเวณบ้านตันหยงมะลิ อ.สุไหงโก-ลก จ.นราธิวาส เพื่อเยี่ยมให้กําลังใจเจ้าหน้าที่ผู้ปฏิบัติงาน โดยเฉพาะในช่วงสถานการณ์แพร่ระบาดของเชื้อไวรัสโควิด-19 และติดตามมาตรการตรวจสอบบุคคลผู้ลักลอบเข้ามาทางช่องทางธรรมชาติแนวชายแดนไทย – มาเลเซีย รวมถึงมาตรการป้องการแพร่ระบาดของเชื้อไวรัสโควิด-19 โดยมี พล.ต.เกรียงไกร ศรีรักษ์ รองแม่ทัพ ภาค 4 พล.ต.ศานติ ศกุนตนาค ผบ.กองกําลังเทพสตรี นายบุญพาส รักนุ้ย รองผู้ว่าราชการจังหวัดนราธิวาส และนายรุ่งเรือง ธิมาบุตร นายอําเภอสุไหงโกลก ร่วมต้อนรับ
ช่องทางธรรมชาติตามแนวชายแดนไทย-มาเลเซีย ทางลําน้ํามีอยู่ 2 แห่ง คือบริเวณพื้นที่ อ.สุไหงโก-ลก และบริเวณพื้นที่ อ.แว้ง สําหรับผู้ที่ลักลอบผ่านเข้ามาทางช่องทางธรรมชาติแนวชายแดนไทย - มาเลเซีย จะมีกลุ่มเป็นกลุ่มผู้หญิง เด็ก คนชรา ซึ่งจะยอมให้จับเมื่อเดินทางมาถึงประเทศไทยแล้ว และกลุ่มที่เป็นวัยรุ่น หรือแนวร่วมลักลอบเดินทางเข้ามาตามเส้นทางในพื้นที่อําเภอสุคิรินซึ่งเป็นเทือกเขา และมีความชํานาญเส้นทาง ซึ่งยากต่อการจับกุม ปัจจุบันมีการบูรณาการกําลังพลผู้ปฏิบัติหน้าที่ รวม 41 ชุดปฏิบัติการ มีการเฝ้าเวรยาม 24 ชั่วโมง
จากนั้น รัฐมนตรีประจําสํานักนายกรัฐมนตรีและคณะเดินทางไปยังศูนย์ Local Quarantine อ.สุไหงโก-ลก ตั้งอยู่บริเวณศูนย์จําหน่ายผลิตภัณฑ์ชุมชน (OTOP) สามารถรองรับผู้กักกันตัวได้ จํานวน 24 คน ปัจจุบันมีจํานวนผู้ถูกกักกันแล้ว 24 คน รัฐมนตรีประจําสํานักนายกรัฐมนตรีได้กล่าวให้กําลังใจ และขอให้ผู้ถูกกักตัวเชื่อมั่นในมาตรการของรัฐในการดูแลและป้องกันการแพร่ระบาดของเชื้อไวรัสโควิด-19
รัฐมนตรีประจําสํานักนายกรัฐมนตรีและคณะเดินทางต่อไปยังด่านศุลกากรชายแดนสุไหงโก-ลก จ.นราธิวาส เพื่อตรวจเยี่ยมการปฏิบัติงานของเจ้าหน้าตํารวจตรวจคนเข้าเมือง เจ้าหน้าที่ด่านศุลกากร เจ้าหน้าที่สาธารณสุข เจ้าหน้าที่มหาดไทย เจ้าหน้าที่ขนส่ง และเจ้าหน้าที่ด้านการประชาสัมพันธ์ประจําด่าน จากนั้นรับฟังบรรยายสรุปการปฏิบัติหน้าที่และมาตรการคัดกรองคนไทยเดินทางกลับจากประเทศมาเลเซีย จากนายเอกรัฐ หลีเส็น ผู้ว่าราชการจังหวัดนราธิวาส รัฐมนตรีประจําสํานักนายกรัฐมนตรีได้กล่าวขอบคุณเจ้าหน้าที่ทุกภาคส่วนที่เสียสละทํางานเพื่อประเทศชาติ พร้อมให้กําลังใจเจ้าหน้าที่ผู้ปฏิบัติงาน ให้ทุกฝ่ายเข้มแข็ง และทํางานด้วยความระมัดระวัง เนื่องจากยังมีชาวไทยอีกจํานวนมากที่ต้องการเดินทางกลับเข้าประเทศผ่านพื้นที่ จ.นราธิวาส ขณะที่ภาครัฐอนุญาตให้เข้าประเทศในปริมาณที่จํากัดต่อวัน
.....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“โฆษกรัฐบาล” พบ “บิ๊กอู๋” ขับเคลื่อนสร้างการรับรู้ผลงานรัฐบาลสู่พี่น้องแรงงาน
วันพุธที่ 7 กุมภาพันธ์ 2561
“โฆษกรัฐบาล” พบ “บิ๊กอู๋” ขับเคลื่อนสร้างการรับรู้ผลงานรัฐบาลสู่พี่น้องแรงงาน
“เสธไก่อู”พบ“บิ๊กอู๋”หารือร่วมขับเคลื่อนงานด้านประชาสัมพันธ์ของกระทรวงแรงงาน
รับเป็นกระบอกเสียงสร้างการรับรู้แก่ประชาชนภาคแรงงานทั้งในและต่างประเทศ เข้าถึงเข้าใจบริการภาครัฐตามนโยบายรัฐบาล
พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน ให้การต้อนรับ พล.ท.สรรเสริญ
แก้วกําเนิด อธิบดีกรมประชาสัมพันธ์ ในโอกาสเข้าพบเพื่อหารือข้อราชการด้านแนวทางการประชาสัมพันธ์และสร้างการรับรู้งานของกระทรวงแรงงานและนโยบายของรัฐบาลด้านแรงงาน ณ ห้องรับรองรัฐมนตรีว่าการกระทรวงแรงงาน โดยกล่าวว่า วันนี้ทีมโฆษกรัฐบาลได้มาหารือเพื่อสนับสนุนกระทรวงแรงงานในการขับเคลื่อนแนวทางการประชาสัมพันธ์สร้างการรับรู้ด้านแรงงานให้สังคม เพื่อสื่อไปยังประชาชนและพี่น้องแรงงานได้อย่างเป็นระบบและมีประสิทธิภาพมากยิ่งขึ้น อาทิ การจัดระเบียบแรงงานต่างด้าว การแก้ไขปัญหาการค้ามนุษย์ด้านแรงงาน การส่งเสริมการมีงานทําให้แก่กลุ่มต่างๆ รวมถึงคนพิการ คนสูงอายุ ตลอดจนส่งเสริมการทํางานพาร์ทไทม์ของนักศีกษาระหว่างปิดภาคเรียนที่กําลังดําเนินการอย่างต่อเนื่องอยู่ในขณะนี้ เป็นต้น
พล.ท.สรรเสริญฯ กล่าวว่า การเข้าพบรัฐมนตรีว่าการกระทรวงแรงงานในวันนี้กรมประชาสัมพันธ์
ได้หารือถึงแนวทางการสนับสนุนงานด้านประชาสัมพันธ์ของกระทรวงแรงงาน โดยจะเป็นตัวกลางในการบอกกล่าวแก่ประชาชนที่เป็นแรงงานทั้งในและต่างประเทศว่าจะต้องปฏิบัติตนอย่างไร เพื่อให้สามารถอยู่ในระบบการคุ้มครองดูแลจากรัฐบาล ไม่ถูกละเมิดสิทธิและถูกเอารัดเอาเปรียบจากนายจ้าง และบริการด้านอื่นๆ
ซึ่งผลการหารือในครั้งนี้ พล.ต.อ.อดุลย์ฯ ได้มอบหมายให้สํานักงานประกันสังคมและสํานักงานปลัดกระทรวงแรงงาน ได้หารือในรายละเอียดกับกรมประชาสัมพันธ์ในการขับเคลื่อนการประชาสัมพันธ์สร้างการรับรู้นโยบายของกระทรวงแรงงาน เพื่อให้เกิดพลังการขับเคลื่อนผลงานของรัฐบาลที่มุ่งสร้างคุณภาพชีวิตที่ดีของประชาชนอย่างมั่นคง มั่งคั่ง ยั่งยืนต่อไป
-------------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
ชาญชัย ชาวหนองเพียร – ภาพ/
7 ก.พ.61
รัฐบาลไทย-ข่าวทำเนียบรัฐบาล-‘ก.แรงงาน’ ร่วมมือ ‘ภาครัฐ-เอกชน ส่งเสริมสุขภาพวัยทำงาน’
วันพฤหัสบดีที่ 12 กันยายน 2562
‘ก.แรงงาน’ ร่วมมือ ‘ภาครัฐ-เอกชน ส่งเสริมสุขภาพวัยทํางาน’
กระทรวงแรงงาน ร่วมลงนามบันทึกข้อตกลงความร่วมมือด้านการส่งเสริมสุขภาพและป้องกันโรคคนวัยทํางานในสถานประกอบการ และเปิดตัวแนวทาง 10 แพคเกจ ส่งเสริมสุขภาพและอนามัยสิ่งแวดล้อมในสถานประกอบการ
วันนี้ (12 ก.ย. 62) เวลา 09.00 น. นายดวงฤทธิ์ เบ็ญจาธิกุล ชัยรุ่งเรือง ผู้ช่วยรัฐมนตรีประจํากระทรวงแรงงาน ร่วมเป็นสักขีพยานและ นายสุทธิ สุโกศล ปลัดกระทรวงแรงงาน เป็นผู้ลงนามในพิธีลงนามบันทึกข้อตกลงความร่วมมือการส่งเสริมสุขภาพและป้องกันโรคคนวัยทํางานในสถานประกอบการ และเปิดตัวแนวทาง 10 แพคเกจ ส่งเสริมสุขภาพและอนามัยสิ่งแวดล้อมในสถานประกอบการ โดยมี พลเอก ประยุทธ์ จันทร์โอชา นายกรัฐมนตรี พร้อมด้วย นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานและสักขีพยานบันทึกข้อตกลงดังกล่าว ณ ห้องประชุมแกรนด์ C ชั้น 4 โรงแรมมิราเคิล แกรนด์ คอนเวนชั่น กรุงเทพมหานคร
โดยบันทึกข้อตกลงดังกล่าวเป็นการบูรณาการความร่วมมือระหว่าง กระทรวงมหาดไทย กระทรวงแรงงาน กระทรวงสาธารณสุข กระทรวงอุตสาหกรรม กรุงเทพมหานคร สภาอุตสาหกรรมแห่งประเทศไทย และสมาคมโรงพยาบาลเอกชน เพื่อดําเนินงานด้านการส่งเสริมสุขภาพ ป้องกันโรค ลดพฤติกรรมทางสุขภาพที่ไม่พึงประสงค์ต่อการเกิดโรคเรื้อรัง และโรคจากการประกอบอาชีพ กลุ่มคนวัยทํางานซึ่งเป็นผู้ที่มีบทบาทในการขับเคลื่อนเศรษฐกิจของครอบครัวและประเทศ จึงจําเป็นอย่างยิ่งที่จะต้องมีสุขภาพดี มีรายได้ดี อายุยืนยาว จากการสํารวจและการศึกษาวิจัยพบว่า อัตราการเสียชีวิตของประชากรวัยทํางาน 3 ใน 4 มีสาเหตุจากโรคไม่ติดต่อเรื้อรัง (NCDs) เช่น โรคเบาหวาน ความดันโลหิตสูง โรคหัวใจและหลอดเลือด ที่มาจากพฤติกรรมการดําเนินชีวิต ซึ่งหากคนวัยทํางานสุขภาพแข็งแรง ไม่เจ็บป่วย จะช่วยลดภาระค่าใช้จ่ายทางการแพทย์และสาธารณสุข สร้างสถานะทางเศรษฐกิจและการคลัง เพื่อนําไปพัฒนาประเทศได้มากขึ้น
หลังจากนั้นช่วงบ่าย นายทศพล กฤตวงศ์วิมาน ผู้ตรวจราชการกระทรวงแรงงาน ได้ร่วมเสวนาในหัวข้อ “ก้าวแห่งความสําเร็จสู่การบูรณาการการร่วมมือขับเคลื่อนงานด้านการส่งเสริมสุขภาพและป้องกันโรค คนวัยทํางาน” อีกด้วย
+++++++++++++++++++